SLOVENSKÉ 


HÁDANKY. 

PODÁVAJÚ : 

UJO  MYK,  STRÝC  O CVIK. 


Nákladom  vlastným. 

Tlačou  knfhtlačiarne  Tatry  banky  v Rimavskej  Sobote,  r-  1921. 


SLOVENSKÉ 

HÁDANKY. 

PODÁVAJÚ : 

UJO  MYK,  STRÝCO  CVIK. 


Nákladom  vlastným. 

Tlačou  kníhtlačiarne  Tatry  banky  v Rimavskej  Sobote.  — 1921. 


BRATRE  MYK! 

Požiadal  si  ma : soskupif,  opraviť,  doplniť  a 
vydať  Tvoju  sbierku  „Slovenských  Háda- 
nôk“.  Vďačne  robím,  a s opravdovou  úľubou 
som  pracoval,  aby  som  za  jedno  splnil  Tvoju 
žiadosť,  za  druhé  prispel  k cieľu,  ktorý  tak 
mnohým  z nás  tkvie  na  mysli : privykať  rodá- 
kov svojich  k četbe.  Hádanky  riešiť:  aká  to  milá, 
ušľachtilá  a osožná  zábava!  Spomínam  si 
svoje  detské  časy,  keď  v krúžku  malom  síce, 
ale  úprimnom,  už  či  pri  priadkach,  či  na 
čajových  večierkach,  takmer  jediná  našská 
četba,  našské  veci  boly:  hádanky.  — V nich 
sme  žili  život  opravdove  slovenský.  — Keď 
nás  prenasledovali  v školách  pre  aké- 
koľvek nevinné  piesne,  verše,  aby  sme  vyhli 
čo  i najmenšiemu  priekoru  so  strany  našich 
bývalých  švagríkov : hádankami  sme  udržo- 
vali v povedomí  národnom  nie  jedneho 
liknavého. 

Dúfajme,  že  knižočka  táto  rozšíri  sa  po 
všetkých  kútoch  nášho  kraja;  čítať  ju  budú 
všade,  kde  čo  len  jeden  rodák  žije,  a pre- 
budí zo  sna  keď  nie  aj  mnohých,  predsa 
aspoň  niektorých ! 

Tvoj 

CVIK. 


? ???  ? 


HÁDANKY. 


1.  Štyri  nohy,  dve  podošvy  — dušu 
nemá,  dušu  nosí;  čo  je  to? 

2.  Vefké  brucho,  nemá  nohy,  žiadne 
ústa,  nie  je  nemá,  kobylka  sa  na  nej 
nosí,  chvostom  ju  poháňa  čosi. 

3.  Čo  nevie  Pán  Boh? 

4.  Akého  dreva  je  najviac  na  svete  ? 

V 

5.  Štyri  nohy  — žiadne  rohy,  chodí 
to,  stojí  to.  Hádaj,  čo  je  to? 

6.  Mám  otca  i matku  a predsa  som 
nie  ich  synom. 

7.  Za  polroka  rastiem,  za  polroka 
hyniem,  jedine  z pableskov  slnečných 
žijem. 

8.  Celý  dom  vyhorí  a predsa  sa 
nesrúti. 

9.  Dvanásť  bratov  ustavične  ide,  a 
ešte  nikoho  nedohonili ; ustavične  bijú, 
a ešte  nikoho  nevybili. 

i* 


l 

10.  Len  s ťarchou  obťažené  ideme, 
vezmi  nám  ju:  hneď  ísť  prestaneme. 

11.  Malý  domček,  plný  kolečiek. 

v 

12.  Štyri  kúty,  dva  vrzgúty,  na  pro- 
striedku cupy-lupy. 

13.  Nemám  koreň,  v zemi  bývam, 
nič  nejiem,  ani  nepíjam. 
Nedbám,  či  je  dážď,  či  zima, 
zem:  to  je  moja  perina. 

Keď  ma  zo  zeme  vynesú, 
lén  si  ma  trochu  učešú, 
napíšu  na  mňa  písmeny: 
všetko  zlatom  len  sa  mení ; 
vsadia  do  tichej  dedinky, 
na  mne  sú  smutné  novinky. 
Nevidím,  nevoniam  nosom, 
Uhádni,  že:  kto  a čo  som? 

14.  Hora  hučí,  baran  bľačí  a kôň 
ťahá  mi-ha-ha-ha.  Čo  je  to? 

15.  Ktorý  remeselník  nevezme  viac 
do  ruky  svoju  robotu,  keď  mu  z ruky 
vypadne  ? 

16.  Malé  páňa,  kostrbáňa:  divé 
zvery  v hore  sháňa. 

17.  Čo  je  čiernejšie  od  havrana? 

18.  Ten  najlepší  kuchár  som  ja, 

[verteže  mi; 


Slovenské  Hádanky  _ 5 

kde  som  ja,  tam  pokrm  býva 
[vychválený. 
Kde  sa  ale  ľudia  do  chuti  na- 
jedia : 

musím  sa  preč  pobrať,  už  o mne 

[nevedia. 

19.  Zo  zemi  sa  zrodil,  kŕmil  a na- 

[pájal  nás  ; 
keď  umrel,  ani  sme  ho  len  ne- 

[pochovali. 

20.  Kto  žije  z mŕtvých? 

21.  Prečo  má  ihla  ucho? 

22.  Iných  šatí  a samé  je  nahé. 

23.  Óh,  óh,  jná  šesť  nôh,  štyri  uši, 
jeden  chvost.  Čo  je  to? 

24.  Štyri  oči,  šesť  nôh,  dve  pa- 
pule jeden  chvost. 

25.  Kto  sedí  a pri  tom  poskakuje? 

26.  Varí  sa,  pečie  sa:  nezie  sa. 

27.  Chránim  ťa  pred  dážďom,  ve- 

[trom. 

pred  suchotou,  ba  i teplom, 
ty  za  moju  vernú  prácu 
režeš  ma,  že  to  do  plaču; 
potom  šiješ  zo  mňa  jedlo, 
lebo  by  sa  ti  ver’  zredlo  — 
varíš,  pečieš,  to  mi  robíš, 

tým  mi  veru  neosožíš; 
mňa  ver’  neteší  táto  hra,  — 
iba  že  raz : oblížeš  ma ! 

28.  Kto  ho  zbačí,  nech  ho  potlačí ; 
kto  ho  chce  chovať,  musí  sa  ho 

[varovať ; 

dávaj  mu  hlúpo,  i to  len  skúpo ; 
ak  mu  dáš  masť,  bude  rásť; 
keď  narastie,  bude  krasť, 
bude  zbíjať,  mečom  vôkol  hlavy 

[zvíjať, 

i z domu  ťa  vyženie,  a všetko 
[ti  zpred  očú  požerie. 

29.  Čo  dvíha  žena,  keď  sa  vadí? 

30.  Ktorý  človek  sa  tam  škrabe, 
kde  ho  nesvrbí? 

3 1 . Kráľom  som,  bo  poddaných  mám, 
i korunu  nosievam, 

A tá  moja  družina 
ctí  a váži  si  ma. 

A pri  tom  mojom  kráľovstve 
i ostrohy  vláčim, 
ľuďom  dobrý  osoh  robím, 
bo  ím  deň  označím. 

32.  Bez  klobúka  pod  perom,  s 

[ostrohámi  bosý, 
dolu  nohou  boritáš,  nohavíc  ne- 

[nosí. 

33.  Kto  vždy  nosí  hrebeň  a nikdy 

[sa  nečeše? 

34.  Sedí  pani  v okne:  suknička  jej 

[mokne ; 

príjde  pán  kapitán : hlavičku  jej 

[zotne. 

35.  Záplata  na  záplate  a švíka  ne- 
vidíš. 

36.  Ktorá  hlava  nemá  modzgy? 

37.  Čoho  je  najviac  na  svete? 

38.  Chlapci  štyria  spoiu  letia, 
nesmejú  sa,  ni  nevreštia ; 
dvaja-dvaja  sú  si  rovní, 
ale  vždy  len  nepokojní, 
lebo  väčší  menších  veru, 
dochytiť  nikdy  nemôžu; 
nohy  j ich  ver’  nestiskajú, 
hoc  železné  čižmy  majú. 

Hádaj,  kto  sú  títo  chlapci : 
Slobodní  sú  — nie  sú  v pasci ! 

39.  Dvanásť  bratov  leží  v jednej 
posteli,  ale  ani  jeden  na  kraji. 

40.  Sedem  je  málo,  päť  je  veľa,  ale 
jedného  je  dosť. 

41.  Štyria  bratia  sa  naháňajú  a 
nikdy  sa  dohoniť  nemôžu. 

42.  V zemi  živôt,  nad  ňou  tráva; 
deva,  ktorá  oplakáva, 

i tá,  čo  šuhaja  ľúbi, 
nosí  ma  na  svojej  hrudi. 

Hádaj,  kto  som? 

43.  Ktorý  človek  sa  chrbtom  obracia 
ku  kráľovi  a ani  klobúk  nesloží? 

44.  Vždy  sa  po  svete  túlam,  a 
predsa  som  vždycky  doma. 

45.  Na  dreve  stojí,  Boha  sa  bojí; 
kričí,  volá  s hora  do  dola; 
ľudí  budí,  a nik  sa  nehlási. 

46.  Celým  svetom  beží  a aj  kura 
ju  prekročí. 

47.  Ani  sa  nezeleniem,  ani  som  nie 
rastlina : a predsa  mám  mnoho  listov. 

48.  Čierne  semä,  biela  niva, 
múdra  hlava  ju  osieva. 

49.  Na  predku:  ako  vidličky,  v pro- 
striedkuv:  ako  sud,  a na  konci  ako 
metla,  Čo  je  to? 

50.  Štyri  duby  tance,  štyri  poťa- 
hance,  dva  popichance  a jeden  bič. 

51.  Kde  kosia  seno? 

52.  Odo  mňa  si  radu  brávaš, 
slovu  môjmu  veríš, 

ale  časom  ma  odhodíš. 

53.  V hore  rástlo,  na  poli  sa  páslo, 
a železný  pysk  má. 

54.  Kedy  je  kôň  najťažší? 

55.  Čoho  je  viac:  koní,  či  kobýl? 

56.  Jak  ďaleko  dôjdeš  na  každom 
koni? 

57.  Má  to  hlavu  ako  mačka, 
má  to  nohv  ako  mačka, 
má  to  chvost  ako  mačka, 
mravčí  to  ako  mačka  — 
a nie  je  to  mačka. 

58.  Sedí  pani  na  dachu,  kúri  a 
nemá  tabaku. 

59.  Maf,  žena,  deti  a priatelia  sa 
zo  mňa  delia,  a predsa  celá  zostávam. 

60.  Ktorá  žena  sa  narodila  a ne- 
umrela ? 

61.  Ako  sa  napíše  troma  písmenami 
zamrznutá  voda? 

62.  Starý  som  million  rokov, 
nekročil  som  desať  krokov, 
krútim  sa  jak  starý  blázon, 
spravím  ľuďom  osoh  razom; 
hádaj,  kto  som,  hádaj  skoro, 
lebo  mňa  vždy  ťahá  kolo. 

63.  Šum  šumí,  hrm  hrmí,  biely 
oblak  padá. 

64.  Prečo  nosí  mlynár  bielu  čiapku? 

65.  Akú  váhu  rrá  mlynár,  keď  ide 
po  lavičke  cez  potok? 

66.  Vysoko  rastie  plná  škatuľka 
granátok,  kto  to  uhádne,  dostane  zlatý 
dukátok  ? 

67.  Plná  škola  detí  a nemajú  kadiaľ 
vyjsť. 

68.  Ja  nosím  všeliaké 
bremená  veliké  — 
takmer  celý  rok, 
cez  velikú  vodu, 
ale  sa  od  brodu 
nehnem  ani  krok. 

69.  Ktoré  manželky  sú  najosož- 
nejšie? 

70.  Jeleň  more  preskočí,  ani  nohy 
nezmočí. 

71.  Stojí  dub  a na  dube  dvanásť 
konárov,  na  každom  konári  po  štyroch 
hniezdach  a v každom  hniezde  po 
siedmych  vajíčkach. 

72.  Kto  pradie  a nič  nenapradie? 

73.  Kto  stavia  mosty  bez  dreva,  bez 
kameňa  a bez  nástrojov? 

74.  Jednou  dierou  sa  pcháš  dnu, 
dvoma  von,  a keď  si  myslíš,  vže  si  už 
von:  vtedy  si  najlepšie  dnu.  Čo  je  to? 

75.  My  máme  takého  vola,  čo  celý 
vníde  do  stajne,  len  rohy  sa  mu  ne- 
spracú. 

76.  Aké  viny  sú  z papiera? 

77.  Bol  jeden  kráľ  bez  krajiny,  mal 
palác  bez  základov,  poslal  posla  bez 
výmluvy,  doniesol  mu  list  bez  písma. 

78.  Nikdy  na  svete  nebolo,  ani  ne- 
bude a meno  mať  bude,  kým  svet 
svetom  bude. 

79.  Prečo  plače  mladá  nevesta,  keď 
ide  na  sobáš? 

80.  Čo  urobil  pán  Boh  pred  obli- 
čajom všetkých  národov? 

81.  Čo  býva  v noci  na  ceste? 

82.  Na  jakom  brúse  nože  nena- 
brúsime? 

83.  Dvaja  bratia  spolu  hľadia, 
a nikdy  sa  nepovadia; 
malý  vŕštek,  čo  jích  delí, 
ten  jích  ver’  nerozveselí, 
nechce,  by  sa  navštívili, 

a na  zdravie  si  vypili; 
a nevideli  sa  ani,  — 
hoc  sú  lampášami  sami ! 

Hádaj,  — máš  jích  sám  na 

[sebe!  — 

Dalo  ti  ich  dobré  nebe! 

84.  Čo  je  to,  čo  nevidí,  lebo  ak  by 
videlo,  už  by  to  nebolo? 

85.  Dvaja  bratia  ustavične  okolo 
jedného  vŕška  behajú  a sa  vyzerajú  a 
nikdy  sa  vidieť  nemôžu. 

86.  Ty  ho  nemáš,  ani  ho  mať  ne- 
chceš, a keby  si  ho  mal,  nedal  bys’  ho 
za  celý  svet. 

87.  Dve  kukučky  vedľa  seba  sedia 
a jedna  druhú  nevidia. 

88.  Kto  je  medzi  ľuďmi  najdôver- 
nejší ? 

89.  Z kovu  som  a predsa  horím, 
keď  so  svojím  kmotrom  hovorím. 

90.  Čo  je  to,  čo  zná  hovoriť  všetky 
reči  na  svete  a žiadnu  sa  neučilo  ? 

91.  Čím  viac  jie,  tým  je  hladnejšie. 

92.  Keď  ho  vidíš:  nezdvihneš  ho, 
keď  ho  nevidíš:  zdvihneš  ho. 

93.  Čierne  je : nie  je  zem ; biele 
je:  nie  je  múka;  kvitne  jako  ruža, 
nie  je  ruža. 

94.  Sladíčku,  medičku  v okovanom 
hrnčíčku. 

95.  Čo  sa  podobá  senu? 

96.  Dvaja  otcovia  a dvaja  synovia 
šli  spolu  na  poľovačku;  zastrelili  3 

zajacov  a každý  doniesol  domov  je- 
dného zajaca.  Ako  to  mohlo  byť? 

97.  Šiel  brat  so  sestrou  a muž  so 
ženou,  prišli  k jabloni,  na  nej  boly 
4 jablká;  každý  si  odtrhol  jedno  ja- 
blko a predsa  jedno  ešte  tam  zostalo. 

98.  Pole  nemerané,  stádo  nečítané 
a pastier  rožkatý. 

99.  Otec  sa  len  rodí  a syn  behá 
už  po  streche. 

100.  Nie  som  zviera  a mám  kopytá. 

101.  V zemi  sa  rodí,  potom  ho 
pečú,  a keď  je  upečený,  zaľúbenci  sa 
s ním  do  kostola  vlečú. 

102.  Po  hlave  ma  bijú,  pod  kamene 
dajú ; cez  vodu  a oheň  prejdem ; 
nožmi  ma  režú  a predsa  celý  svet 
živím. 

103.  Čo  je  lepšie  nad  jeden  biely 
chlieb? 

104.  V hore  rastie,  na  brehu  sa 
rodí,  po  vode  behá  a v ohni  umiera. 

105.  Ako  volajú  cigáni  smrť? 

106.  Keď  ma  mlatci  v rukách  majú, 
tak  sa  pekne  porážajú  ; 

na  opak  ma  čítaj,  tam  sa  zas 
pekári  potievajú. 

107.  Keď  bolo  živé:  živých  živilo; 
keď  umrelo:  živých  nosí. 

108.  Sedí  pani  v chládku,  v čer- 
venom kabátku  a liengy  má  v ušku. 

109.  My  máme  takú  kravu,  keď  sa 
ide  napájať,  črevá  si  nechá  doma. 

110.  V jednom  rožku  trošku, 
v druhom  rožku  trošku, 
v treťom  rožku  trošku, 

v štvrtom  rožku  trošku, 
a v prostriedku  najviac. 

111.  Čo  urobí  rubač,  keď  sotne 
strom  ? 

112.  Kto  pradie  bez  vretena,  bez 
praslice,  bez  kolovrátka? 

113.  Šu-cha-rucha,  šu-cha-rucha, 
nemám  úst  a nemám  brucha, 
čo  mi  príjde  pod  zuby, 
zomelem  na  otruby; 

ani  ho  nepožujem, 
pod  seba  ho  vypľujem. 

114.  Mám  zuby  len  v jednom  rade, 
ale  zhryziem  všetko  všade. 

115.  Máme  takého  proroka, 

čo  v ňom  horí  za  pol  roka; 
vtedy  mu  ruky  podávame; 
za  pol  roka  ho  neznáme. 

116.  Z mäsa  som  vyrástlo,  a nie 
som  mäso;  zlé  i dobré  robím,  a nie 
som  príčina. 

117.  Chlapček,  žiačik,  ty  ma  znáš; 
často  so  mnou  zarábaš : 

na  sedadlách  bývam ; 
strojom  hodín  hýbavam, 
zdobím  devu,  panáka  — 
a vtáč  ma  má  storaká; 
na  jar  kvitnem  naposledy, 
chýbam  v dome  málokedy. 

118.  Ktoré  rohy  jedávame? 

119.  Bielo  pole,  čierno  semä; 
hus  bráni  a kôň  ťahá. 

120.  Tri  rohy,  bez  hlavy,  čierne 
brucho,  jedno  ucho. 

121.  Ktoré  zviera  má  oči  na  chvo- 
ste? 

122.  Koruna  na  hlave  — anjelské 
šaty,  zlodejský  krok  — diabolský  krik. 

123.  Na  pašu  ide  nasýtené  a domov 
lačné. 

124.  Nie  je  väčšie,  ako  ruka:  zvalí 
chlapa,  ako  buka. 

125.  S jakým  pluhom  oral  prvý 
človek  ? 

126.  Jeden  to  mal,  druhý  to  má,  a 
tretí  to  bude  mať. 

127.  Kým  som  ti  vo  vrecku,  osoh 
zo  mňa  nemáš;  osoh  ti  donášam,  len 
keď  ma  vydáš. 

128.  Čoho  je  najmenej  na  jarmoku? 

129.  Kto  ide  popod  most  a nie  po 
moste  ? 

130.  Čo  na  ženu  netreba? 

131.  Hádaj,  kto  vieš  hádať,  hádaj 
ale  skoro;  červené  po  smrti,  živé: 
čierne  bolo. 

132.  Bez  nôh  som  a ponáhľam  sa 
vždy  len  ďalej : vo  dne  v noci ; 
často  beriem  preč  so  sebou 
ešte  k tomu  ťažké  veci; 
mnoho  krajín  precestujem, 
tadiaľ  sa  nenavracujem. 

133.  Krivé  nohy,  veľké  brucho,  malý 
pyštek,  veľké  ucho. 

134.  Sedí  panna  v komore,  a vlasy 
má  na  dvore. 

135.  Akých  rýb  je  najviac  vo  vode  ? 

136.  Ktorý  živočích  má  viditeľnú 
dušu? 

137.  Ktorý  beznohý  sa  škriabe  na 
strom  ? 

138.  Po  poli  svobodne  sem  — i tam 
chodievam,  celý  svoj  príbytok  na 
chrbte  nosievam. 

139.  Chodí,  chodí  a vždy  je  len 
doma. 

140.  Ktorý  dom  je  na  dedine  naj- 
menší ? 

141.  Štyri  rohy,  žiadne  nohy  a 
domček  to  pohne. 

142.  Ja  som  videl  takú  sliepku,  čo 
na  kole  vajce  sniesla. 

143.  V povetrí  lieta, 
leží  na  zemi; 

na  strom  si  sadá, 
ale  vták  neni. 

Na  teple  zhynie, 
zmizne  na  dlani. 

Čo  to  môže  byť? 

To  mi  uhádni. 

144.  Nikdy  sa  neumýva  a predsa 
čistý  býva. 

145.  Stále  sa  umýva  a predsa  je 
čierne. 

146.  Akú  výhodu  mal  Adam  pred 
ostatnými  manželmi? 

147.  Na  hore  rastie,  pod  horou  sa 
pasie,  — a keď  príde  medzi  ženy, 
celé  sa  trasie. 

148.  Keď  kuchárka  navarí,  kde  sýto 
dá  ? (Slovo  sýto  treba  chytro  povedať). 

149.  Kdekoľvek  ho  vezmú,  všade 
ho  po  boku  tlčú. 

150.  Na  zemi  stojí  lipa;  na  lipe 
leží  konopa;  na  konope  stojí  hlina, 
v hline  leží  zelina  a v zeline  sviňa.  Čo 
je  to? 

151.  Štyri  mám  nohy  a štyri  rohy; 
nekráčam  nohami,  nekolem  ro- 
jkami; 

čo  na  mňa  naložíš,  to  musím 

[niesť ; 

ty  so  mňa  jieš  a mne  ne- 

[dáš  jesť. 

152.  Štyri  nohy,  štyri  rohy  — žiadna 
hlava. 

153.  Štyria  chlapci  pod  jedným 
klobúkom. 

154.  Ja  poznám  takú  paničku,  čo, 
má  červenú  sukničku,  na  hlave  čia- 
počku a sedí  na  paličke. 

155.  Po  hore  chodilo,  nešuchlo ; 
po  vode  išlo,  nečaplo. 

156.  Do  chyže  oblokom  vstupuje, 
ale  obloka  si  neotvára. 

157.  Veľa  vína  som  už  popil, 
a nikdy  som  sa  neopil; 

pijem,  pijem  a len  pijem, 
a nikdy  sa  neopijem. 

Ak  uhádneš,  kto  som,  čo  som, 
budeš  mať  fúzy  pod  nosom. 

158.  Príjdem  k tebe  na  návštevu, 
nebudeš  mať  dušu  celú ; 
budeš  sa  báť  i vetríka, 

tiež  i súsedovho  psíka; 
keď  vietor  lístím  zašuští : 
na  teba  sa  vždy  strach  spustí. 
Čo  jako  sa  budeš  hádzať, 
budem  ťa  vždy  v dušu  bádať. 
Len  potom  ma  vyobcuješ, 
keď  človekom  dobrým  budeš. 
Hádaj,  bo  ľahké  meno  mám ; 
odídem  preč  — vale  ti  dám. 

159.  Prečo  žiak  nesie  knižku  do 
školy? 

160.  Kde  viac  ľudí  umre  — na 
šibenici  a či  v cintoríne? 

161.  Horí  desať  sviec;  štyri  zha- 
snú — koľko  jích  tam  zostane? 

162.  Za  80  halierov  je  toho  plná 
chyža. 

163.  Ktorí  ľudia  robia  prácu  na- 
opak, a predsa  sa  írn  dobre  darí? 

164.  Otec  železný,  mať  drevená  a 
deti  slamené. 

165.  Pán  Bôh  ho  nikdy  nevidel, 
kráľ  len  niekedy  a sedliak  ho  vidí 
každý  deň. 

166.  Dvaja  bratia  v lete  plačú,  ale 
v zime  veľmi  skáču,  — v lete  pavúk 
pradie  na  ne;  nevieš,  — pane? 

167.  Čierne  je,  nie  je  zem; 
biele  je,  nie  je  sneh; 
zelené  je,  nie  je  tráva ; 
chvost  má  a nie  je  krava. 

168.  Neseje  sa,  neveje  sa  a predsa 
to  rastie. 

169.  Bielo  je  to  — a robí  modrý 
šľak. 

170.  Ako  môže  niekto  niečo  v ruke 
držať,  aby  to  všetci  videli,  iba  on  sám 
aby  nevidel? 

171.  Malý  skliepok,  v ňom  dva  rady 
sliepok  a červený  kohútik. 

172.  Deväť  vrabcov  sedí  na  vŕbe; 
keď  jedného  zastrelíš,  koľko  jích  tam 
ešte  zostane? 

173.  Koľko  krokov  urobí  vrabec 
v jednom  roku? 

174.  Súdok-búdok,  bez  obrúčok  a 
v ňom  dvojaké  pivá. 

175.  Viem  ja  vám  o takom  súdku, 
čo  nemá  žiadnu  obrúčku, 

nemá  dúhy,  nemá  dieru 
a v ňom  víno  dobré,  veru ! 

176.  Znám  jeden  domček, 
malý,  ako  zvonček, 
bez  okien,  dverí. 

Kto  to  uverí? 

Bez  pôjdu,  strechy, 
komína,  viechy, 
bez  fundamentu, 
a predsa  je  tu! 

Lež  keď  maličký 
hosť  z neho  vyjde 
ni  on,  ni  iný 
doň  viac  nevníde. 

Domček  okrúhly 
rozpadne  sa  hneď 
bez  hluku,  zvuku; 
škody  pri  tom  niet. 

177.  Zažneš  ho,  sa  rozleje,  — 
skrýva  tajnosť,  nádeje, 
lásku,  bázeň,  žiaľ  a zlosť, 
uhádni  ho  a zvieš  dosť. 

178.  Išiel  do  hory  jalec, 

odťal  tam  drevce  jak  palec; 
spravil  z neho  dve  korytká, 
dve  lavičky,  šidlí  konček  a 

[košíček. 

179.  Zo  zvučného  som  kovu, 
vysoko  stávam, 

oplakávam  mŕtveho, 
živých  svolávam. 

Som  zvestoňom  radosti, 
zvestujem  i žiaľ; 
začasto  ma  je  počuť 
v šíro-šíru  diaf. 

180.  V zemi  kolíska,  skala  mu  íska,  — 
i varí  sa  i rozleje  — keď  ho- 

[tový  je  — 

srdce  mu  dajú,  — nežije, 
predsa  ľudia  ho  znajú,  — 
a keď  rozpráva,  nuž  sa  že- 
hnajú. 

181.  Kedy  zajaca  bolia  zuby? 

182.  Na  ktorú  stranu  si  ľahne  za- 
jac, keď, ho  zastrelia? 

183.  Čo  rastie  koreňom  na  hor? 

184.  Čo  má  guľa  na  konci? 

185.  Prečo  človek  nový  klobúk  ku- 
puje? 

186.  Ktorý  muž  sa  narodil  a ešte 
žije? 

187.  Kedy  je  i hlúpy  človek  múdry? 

188.  Kde  nechal  Adam  motyku,  keď 
odpočíval  ? 

189.  Ako  ďaleko  je  nebo  od  zeme? 

190.  Kedy  je  zajac  najlepší? 

191.  Kde  nemôže  pastier  na  dedine 
trúbiť? 

192.  Postav,  tri  orechy  do  radu  na- 
sledovne : 000.  Ako  prenesieš  druhý 
— prostredný  orech  — na  kraj,  aby  si 
sa  ho  ani  nedotknul? 

193.  Čo  má  žalúdok  s vozom  spo- 
ločného ? 

194.  Kedy  je  dobré  i malé  jablko? 

195.  Kedy  zavesia  i poriadneho 
človeka  na  dva  povrazy? 

196.  Ktorá  litera  je  posledná  v abe- 
cede? 

197.  Prečo  drotár  drotuje  hrnce? 

198.  Prečo  chodíme  do  krčmy? 

199.  Ktoré  zviera  sa  podobá  vlkovi? 

200.  Kedy  je  najviac  dierok  do 
neba? 

201.  Šiel  cestou  človek,  viedol  po 
jednej  strane  vlka,  po  druhej  kozu  a 
na  chrbte  niesol  kôš  s kapu- 
stou. Prišiel  k potoku,  cez  ktorý  ne- 
bolo ani  mosta,  ani  lavičky,  iba  malá 
loďka,  ale  taká  malá,  že  len  jedného 
mohol  so  sebou  vziať.  Ako  to  uro- 
bil, aby  nezostal  ani  vlk  s kozou,  ani 
koza  s kapustou,  ináč  by  jeden  dru- 
hého sožraly? 

202.  V ktorom  roku  sa  dievča  iste 
vydá? 

203.  Ktoré  slovo  je  najmocnejšie? 

204.  Kedy  má  sliepka  najmenej 
peria  ? 

205.  Čo  má  šidlo  na  konci? 

206.  Na  čo  nemôže  slnko  v šírom 
svete  zasvietiť? 

207.  Čo  robí  hus,  keď  stojí  na  je- 
dnej nohe? 

208.  S jakou  nádobou  išiel  Adam 
pre  vodu? 

209.  Čo  je  prvé  v kostole? 

210.  Ktorý  svätý  má  tri  uši? 

211.  Prečo  padá  sneh? 

212.  Štvornožka  shodila  trojnožku, 
došla  k nej  dvojnožka,  vybila  štvor- 
nožku  preto,  že  shodila  trojnožku. 

213.  Čo  robí  večer  za  dedinou? 

214.  Kde  chlieb  načínajú? 

215.  Sto  prstov,  v päť  krstov;  štyri 
duše,  päť  hláv.  — Čo  je  to? 

216.  Sedel  dvojnohý  na  trojnohe, 
jedol  nohu  z dvojnohého,  prišiel 
k nemu  štvornohý  a vytrhol  mu  nohu. 
Dvojnohý  sa  nahneval,  vytrhol  troj- 

nohému  nohu,  hodil  za  štvornohým, 
polámal  mu  nohu.  — Čo  je  to? 

217.  Kôň  preskočí  2 a pol  m.  vy- 
soký plot  za  sekundu.  Aký  plot  pre- 
skočí za  štvrť  hodiny? 

218.  Čo  ide  na  hlave  do  kostola? 

219.  Čo  musí  človek  urobiť,  keď 
chce  spať? 

220.  Všetko  na  svete  voda  zahasí, 
mňa  ale  zapáli.  Hádaj,  čo  som? 

221.  Čo  mám  na  konci  nosa? 

222.  Čo  Pán  Bôh  robí,  keď  prší  ? 

223.  Koľko  litier  je  v „Biblii?“ 

224.  Biele  ma  vyhodíš,  a keď  spa- 
dnem, žlté  som. 

225.  Mám  ja  takú  béčku,  čo  keď 
sa  rozpadne,  žiaden  bednár  ju  viac 
nespraví. 

226.  Štyria  bežia,  dvaja  ležia, 
tretí  v povetrí  sa  kýva 

a na  všetky  strany  díva; 
dvaja  s bokov  ako  spití, 
štyrma  kolmi  podopretí. 
Povedz,  kto  sú  títo  bratia, 
lebo  sa  ti  z očú  ztratia. 

227.  Dolu  stojí,  dve  nohy  má, 
hore  stojí,  dva  rohy  má, 

na  rohy  si  naberá, 
človek  sa  naň  pozerá, 
a keď  si  dosť  naberie  — 
človek  mu  to  poberie. 

228.  Šidio-bodidlo  po  svete  chodilo 
a sladkosť  do  domu  nosilo. 

229.  Predávačky  jabĺk  sa  zpýtali,  že 
koľko  mala  jabĺk,  keď  išla  na  rýnok? 
Ona  odpovedala:  „lU  mi  ukradli,  Ve 
som  rozdala,  Vs  som  predala,  Vo  som 
zjedla  a ostalo  mi  ešte  100.  Koľko 
jabĺk  mala  predávačka? 

230.  V istej  63-členovej  spoločnosti 
bolo  tri  ráz  toľko  detí  ako  žien,  a 
žien  dvaráz  toľko  ako  mužov.  Koľko 
bolo  mužov,  koľko  žien  a koľko  detí? 

231.  17  žiakov  šlo  na  vakácie,  keď 
na  ceste  vyhladli:  vnišli  do  hostinca. 
Tam  sa  ushovorili,  že  hostinského 
oklamú.  Zavolali  hostinského  a zje- 
dnali sa,  že  ten  platí  večeru,  ktorý 
ostane  sedieť,  keď  každý,  na  ktorého 
príjde  pri  čítaní  „7“,  vstane  hore.  — 
Otázka  je,  na  ktoré  miesto  posadili 
hostinského,  keď  chceli,  aby  nemuseli 
platiť  večeru,  — že  by  hostinský  zo- 
stal sedeť  na  posledy. 

232.  Do  jedného  hostinca  chodia 
7 dobrí  priatelia,  ale  tak,  že  prvý 

chodí  každý  deň,  druhý  chodí  každý 
druhý  deň,  tretí  každý  tretí  atď., 
siedmy  chodí  každý  siedmy  deň.  — 
Otázka  je:  či  bude  taký  deň,  keď  sa 
síjdu  všetcia,  a ak  áno,  v ktorý  deň 
to  bude? 

233.  Jeden  pán  si  chce  kúpiť  retiazku, 
ale  zlatník  mu  ju  len  tak  chce  pre- 
dať, keď  za  prvé  ohnivko  zaplatí  15 
halierov,  a potom  za  každé  nasledovné 
dva  ráz  toľko,  ako  za  predošlé.  Koľko 
platil  pán  za  retiazku,  poťažne  za  po- 
sledné ohnivko,  keď  je  v retiazke  12 
ohniviek. 

234.  Mamička  doniesla  za  tri  vrecká 
orechov;  v jednom  bolo  26,  v dru- 
hom 80  a v treťom  34,  a povedala 
deťom,  aby  si  ich  jednako  rozdelili. 
Najstarší  Janík,  ktorý  chodil  do  školy, 
vzal  si  vrecko,  v ktorom  bolo  naj- 
menej, že  však  sa  ím  každému  rovnako 
dostane.  — Koľko  bolo  detí? 

235.  Ktoré  číslice  treba  spoluspo- 
čítaf,  aby  vám  vyšly  čísla  od  jedného 
do  desať? 

236.  Opýtali  sa  dievčaťa,  že  koľko 
má  rokov.  Dievča  však  nechcelo  vy- 
zradiť svoje  roky,  ale  odpovedalo : 
„Koľko  mám,  toľko  mám ; moja  matka 

dvaráz  toľko  čo  ji,  môj  otec  je  o 5 
rokov  starší  od  matky  — a spolu 
máme  100  rokov“.  Koľko  rokov  mala 
dcéra,  mať  a otec? 

237.  Vyšiel  mlynár  z brány,  — le- 
tely  nad  ním  divé  husy.  On  zavolá 
na  ne:  „Sto  husí,  kde  letíte?“  Načo 
mu  odpovedal  gunár:  s.Keby  nás  bolo 
raz  toľko,  pol  toľko,  štvrť  toľko  a ty 
s nami,  potom  by  nás  bolo  sto!“ 
Koľko  bolo  husí? 

238.  Istý  mlynár  vošiel  do  mlyna, 
v ktorom  boly  4 kúty ; v každom 
kúte  stály  4 vrecia;  na  každom  vreci 
sedely  4 mačky;  každá  mačka  mala 
4 mladé.  — Koľko  nôh  bolo  vo  mlyne  ? 

239.  Aničky  sa  zpýtali,  koľko  má 
bratov  a sestier?  Ona  odpovedala: 
„Keby  mala  o jednu  sestru  viac,  mala 
by  som  práve  toľko  sestier,  koľko 
bratov ; keby  som  mala  ale  o jedného 
brata  viac,  mala  by  som  dvakrát’  toľko 
bratov,  ako  sestier“.  Koľko  bratov  a 
koľko  sestier  mala  Anička? 

240.  Ako  odoberieme  1 z 9,  aby 
nám  zostalo  10. 

241.  Máš  10  vajec  na  mise.  Ako 
ich  podelíš  desiatim  osobám,  aby 

každá  dostala  po  jednom  vajci,  a jedno 
vajce  aby  zostalo  na  mise  ? 

242.  Koľko  nití  je  v jednom  pra- 
dene? 

243.  Ktosi  sa  zpýtal  Ďurka,  že  koľ- 
ko rokov  má?  „O  štyri  roky  budem 
dvaráz  tak  starý,  ako  som  bol  pred 
dvoma  rokmi“  — odpovedal  Ďurko. 
Hádajte,  koľko  mal  rokov? 

244.  Slimák  lezie  hore  múrom, 
ktorý  je  10  metrov  vysoký.  Každý 
deň  vylezie  2 metre  do  výšky,  ale 
potom  padne  na  zpät  o 1 meter; 
koľko  dní  potrebuje,  aby  vyliezol  hore 
na  múr? 

245.  Ako  urobíme  zo  4 núl 


246.  Jeden  pasák  pasie  ovce  na 
vŕšku,  druhý  pod  vŕškom.  Pasák  horný 
zavolá  na  dolnieho:  „Daj  mi  bratku, 
jednu  ovcu  a budem  mať  toľko,  čo 
ty“.  Na  čo  mu  ten  odpovedal:  „Ej, 
nie  tak,  daj  mi  ty  jednu,  a ja  ich 
budem  mať  dvaráz  toľko,  čo  ty“. 
Koľko  mal  každý  oviec  ? 

247.  Ako  odpočítame  z dvadsať 
osemdesiatosem,  aby  nám  zostalo  dva- 
násť? 

248.  i 2 3 4 5 Rozložte  tieto  čí- 
slice v takom  is- 
tom štvorhrane 
tak,  aby  každý 
rad  či  s hora  na 

dol,  či  s ľava  na  pravo  sčítaný,  dal 
vám  súhrn  15. 

249.  a á o o Vyhľadajte  z týchto  li- 
n t j s tier  poslednú  svetovú 
v v v e udalosť. 

Číslice 


250. 


2 j 6 

6 6 | 2 

4 8 2 8 8 

4 2 6 6 2 

4 

4 

00 

00 

5 

5,51515 

v tomto 
štvorci  pouklada- 
né rozložte  tak, 
aby  každý  rad 
sčítaný  či  s hora 
na  dol,  či  s pra- 
va  na  ľavo,  vydal  vám  rovnaký  počet. 

251.  'i““  . ’ Jeden  otec  mal 

krásnu  ovocnú 
záhradu.  Stro- 
my boly  vy- 
sadené, akoje- 
to  na  vedľaj- 
šom štvorci  označené.  Keď  otec  um- 
rel, štyria  synovia  si  záhradu  podelili 
na  rovné  čiastky  a síce  tak,  že  ka- 
ždý dostal  3 stromy  a rovnaký  prie- 
stor pôdy.  Ako  to  rozmeraly? 


? ??? 


ROZLÚŠTENIE. 


1.  Belčov. 

2.  Basa. 

3.  Zle  robiť. 

4.  Okrúhleho. 

5.  Dvere. 

6.  Lebo  je  dcéra. 

7.  Deň. 

8.  Fajka. 

9.  Hodiny. 

10.  Hodiny. 

11.  Hodiny. 

12.  Holomnica. 

13.  Náhrobný  ka- 
meň. 

14.  Husle. 

15.  Hrnčiar. 

16.  Hrebeň,  vlasy, 
vši. 

17.  Jeho  perie. 

18.  Hlad. 

19.  Hrniec. 


20.  Hrobár. 

21.  Lebo  nemá  bru- 
cho. 

22.  Ihla. 

23.  Žena  na  koni. 

24.  „ „ ,, 

25.  Jazdec  na  koni. 

26.  Drevko  z ja- 
derničky. 

27.  Drevo  z jader- 
ničky,  zrobené 
zo  šindola. 

28.  Iskra,  oheň. 

29.  Jazyk. 

30.  Kominár. 

31.  Kohút. 

32.  Kohút. 

33.  Kohút. 

34.  Kapusta,  keď  ju 
sekajú. 

35.  Kapusta. 


32 


Slovenské  Hádanky 


36.  Kapustná  hlava,  j j 52. 

37.  Koncov,  lebo  j j 53. 
všetko  má  svoj  j j 54. 
koniec. 

38.  Štyri  kolesá  vo  jj  55. 

voze.  j! 

39.  Špice  v kolese.  ||  56. 

40.  Sedem  kolies  || 

ku  dvom  vozom  ||  57. 
je  málo,  päť  na  ||  58. 
jeden  je  veľa,  ||  59. 
a jedno  kólie-  ||  60. 
sko  k fúriku  j: 
stačí.  íi 


Kalendár. 
Kováčsky  mech. 
Keď  stupí  nie- 
komu na  nohu. 
Koní,  lebo  i ko- 
byly sú  kone. 
Od  uši  po 
chvost. 

Kocúr. 

Komín. 

Láska. 

Lottova,  lebo 
sa  obrátila  v 
soľný  stĺp. 


41.  Kolesá  vo  voze.  ij  61.  Lad. 

42.  Kytka  kvetov,  ji  62.  Mlynský  kameň. 

43.  Kráľov  kočiš,  ||  63.  Mlyn. 


keď  poháňa. 

44.  Kolomaž  v ko-  í! 


64.  Aby  si  zakryl 
hlavu. 


lese. 

|i  65.  Rovnováhu. 

45.  Kňaz  — 

kaza- 1|  66.  Makovica. 

teľ. 

i!  67.  Makovica. 

46.  Koľaj. 

||  68.  Most. 

47.  Kniha. 

||  69.  Staré  a bohaté. 

48.  Kniha. 

||  70.  Mesiac. 

49.  Krava. 

|j  71.  Rok,  mesiace, 

50.  Krava: 

nohy,  ||  týždne  a dni. 

cecky, 

rohy,  ||  72.  Mačka. 

chvost. 

|!  73.  Mráz. 

51.  Nikde,  kosí  sa  ||  74.  Nohavice, 
tráva.  II  75.  Nebožiec. 

76.  Noviny. 

77.  Noe,  koráb,  ho-  j j 
iubica. 

78.  Nič. 

79.  Lebo  keby  sva-  j j 
dobníci  plakali,  jj 
bol  by  kar  a i j 
nie  svadba. 

80.  Nos. 

81.  Obrus. 

82.  Na  obruse. 

83.  Oči. 

84.  Slepé  oko. 

85.  Oči. 

86.  Jedno  oko. 

87.  Oči.  íj 

88.  Opilec. 

89.  Ociefka  — kre-  j j 
meň. 

90.  Ozvena. 

91.  Oheň. 

92.  Deravý  liesko-  j 
vec. 

93.  Zemský  orech.  j 

94.  Orech. 

95.  Otava  kosienok.  I 

96.  Boli  to:  otec,  j 
jeho  syn,  aj 
vnuk. 

97.  Bratova  sestra  j 


bola  ženou  to- 
ho muža. 

98.  Obloha,  me- 
siac a hviezdy. 

99.  Oheň  a dym. 

100.  Obuvník. 

101.  Snubný  pr- 
steň. 

102.  Chlieb. 

103.  Dva  biele  chle- 

by. 

104.  Člnok. 

105.  Nijako. 

106.  Cep-pec. 

107.  Čižma. 

108.  Cibuľa. 

109.  Perina,  • keď 
ju  idú  prať. 

1 10.  Perina. 

111.  Peň. 

112.  Pavúk. 

113.  Píla. 

114.  Píla. 

115.  Pec. 

116.  Písacie  pero 
z brka. 

117.  Pero. 

118.  Pirohy. 

1 19.  Písmo. 

120.  Pavnica. 

121.  Páv. 


3 

122.  Páv. 

123.  Pasáková  ka- 
psa. 

S 24..  Pálenka. 

125.  S novým. 

126.  Peniaze. 

127.  Peniaze. 

128.  Pozdravenia. 

129.  Pltník. 

130.  Rebrík. 

131.  Rak. 

132.  Rieka. 

133.  Rajnička. 

134.  Repa. 

135.  Mokrých. 

136.  Ryba. 

137.  Slimák. 

138.  Slimák. 

139.  Slimák. 

140.  Slimákov. 

141.  Slimák. 

142.  Sneh,  keď 
ostane  na  kole. 

143.  Sneh. 

144.  Sneh. 

145.  Mlynské  ko- 
leso. 

146.  Nemal  svokry. 

147.  Sýto. 

148.  Sýto  zavesí  na 
klinec. 


149.  Sýto. 

150.  Lipový  stôl, 
prikrytý  obru- 
som, na  obru- 
se hlinený 
hrniec,  v ňom 
kapusta  a v 
kapuste  sviň- 
ské  mäso. 

151.  Stôl. 

152.  Stôl. 

153.  Stôl. 

154.  Šíp  a ruža. 

155.  Slnko. 

156.  Slnečné  lúče. 

157.  Vínový  sud. 

158.  Zlé  svedomie. 

159.  Lebo  knižka 
by  ta  nešla. 

160.  Na  šibenici. 

161.  Ani  jedna,  le- 
bo všetky  zho- 
ria. 

162.  Svetlo  od 
sviečky. 

163.  Sadzači. 

164.  Drevená  se- 
čkovica  na  ko- 
su a sečka. 

165.  Seberovného. 

166.  To  sú  sane. 

167.  Straka. 

168.  Tráva. 

169.  Trstenica. 

170.  Keď  si  chy- 
tíš ucho. 

171.  Ústa,  zuby,  ja- 
zyk. 

172.  Ani  jeden,  le- 
bo uletia. 

173.  Ani  jeden,  le- 
bo skacká. 

174.  Vajce. 

175.  Vajce. 

176.  Vajce. 

177.  Pečatný  vosk. 

178.  Žaluď. 

179.  Zvon. 

180.  Zvon. 

181.  Keď  ho  pes 
chytí. 

182.  Na  chlpatú. 

183.  Zub. 

184.  Písmenu  „a“. 

185.  Lebo  ho  dar- 
mo nedostane. 

186.  Ktorý  ešte  ne- 
zomrel. 

187.  Keď  čuší. 

188.  Na  porysku. 

189.  Ako  zem  od 
neba. 


| 190.  Keď  je  na  mi- 

S6. 

191.  Nikde,  lebo 
trúbi  na  trúbe. 

192.  Prvý  orech 
daj  za  tretím, 
prostredný  zo- 
stane prvým. 

193.  Že  do  oboch 
často  veľa  na- 
kladú, len  že 
voz  to  udrží, 
a žalúdok  — 
nie. 

194.  Keď  niet  väč- 
šieho. 

195.  Keď  ho  po- 
chovávajú. 

196.  „E“. 

197.  Aby  mal  pe- 
niaze. 

198.  Lebo  krčma 
k nám  nemôže. 

199.  Vlčica. 

200.  Po  žniach  na 
strnisku. 

201.  Najprv  pre- 
viezol kozu, 
potom  vlka, 
kozu  vzal  a 
previezol  ka- 

3* 

pustu,  na  po-  jj 
sledy  vrátil  sa  j j 
po  kozu. 

202.  V ktorom  má  jj 
sobáš. 

203.  Na! 

204.  Keďje  na  mise.  jj 

205.  Literu  „O“,  jj 

206.  Na  to,  čo  je  jj 
v tôni. 

207.  Druhú  drží  ho-  j j 
re. 

208.  Sprázdnou 

209.  Hlas  kľúča,  j! 

210.  Sv.  Florián,  jj 
ten  má  jedno  jj 
v hrsti. 

211.  Že  nemôže  jj 
sliezť. 

212.  Mačka  sho-  II 
dila  pavničku  |j 
a preto  ju  ga-  j j 
zdiná  vybila.  j| 

213.  Čaká  deň. 

214.  Tam,  kde  ho  j| 
majú. 

215.  Mŕtvola  a šty-  j j 
na  nosičia. 

216.  Čižmár  sedel  íl 


na  trojnohe, 
jedol  husaciu 
nohu.  Prišiel 
pes,  uchytil 
čižmárovi  hu- 
saciu nohu. 

V 

Čižmár  vylo- 
mil z trojnohy 
jednu  nohu  a 
hodil  za  psom. 

217.  Žiaden,  lebo 
by  sa  musel 
škriabať. 

218.  Klinec  z pod- 
kovy. 

219.  Zažmúriť  oči. 

220.  Vápno. 

221.  Literu  „A“. 

222.  Blato. 

223.  Šesť  „Biblia“. 

224.  Vajce. 

225.  Vajce. 

226.  Voz,  kolesá, 
osy,  oje  a dra- 
biny. 

227.  Vidličky. 

228.  Včela. 

229.  „288“. 

230.  Mužov  bolo  7,  :| 
žien  14.  detí  ii 
42. 

j! 

231.  Hostinského  jj 
posadili  na  jj 
9.  miesto,  jj 

232.  V 420.  deň  jj 
boli  všetcia  jj 
spolu. 

233.  Za  retiazku  i í 
platil  614  25  jj 
hal.,  za  po-  jj 
sledné  ohniv-  jj 
ko  207*20. 

234.  Detí  bolo  5.  jj 
5X34=170.  jj 

235.  8123335424  jj 
4222343486  jj 

12345678910  jj 

1 1 

236.  Dcéra  mala  i 9 jj 
rokov,  matka  jj 
38,  otec  43.  jj 


bo  mačky  ma- 
jú labky. 

239.  Anička  mala 
3 bratov  a 2 
sestry. 

240.  Napíš  rimskú 
IX.,  sotri  1.  a 
zostane  X. 

241.  Deviatim  daj 
po  vajci  a de- 
siatej s misou. 

242.  Jedna. 

243.  Ďurko  mal  8 
rokov. 

244.  9 — lebo  v 
9.  deň,  keď 
urobí  2 metre, 
už  je  na  múre. 

245.  Nasledovne : z 
vrchných  núl 
spravme  66, 
zo  spo- 
dných 99 

165 


237.  Husí  bolo  36.  í!  246.  Jeden  5,  dru- 

(36+36+18+  jj  hý  7. 

9+1=100.)  jj  247.  Napíšme  XX 

238.  Len  dve  nohy  jj  odpočítajme  88 

mlynárove,  le- jj  zvyšok  je  12 

248. 


1 

3 

2 

4 j 5 

3 

2 5 

1 4 

2 

1 4 

5 3 

4 

5 1 

3 2 

5 

4 

3 

2 1 

249.  Svetová  vojna. 


250.  Myslené  číslo 
je  25. 

251. 

1 

11 

i 

j 

2 

7 

12  ! 

i 

i 

3 

8 

13  ! 

1 

1 

-.1 

4 

9 

14  ! 

1 

1 

5 

10 

15 

i 

i 

i 

Kúzelné  karty. 


NÁVOD. 

Kto  túto  hru  predsta- 
vuješ, káž  zapamätať  si 
jedno  číslo  na  tejto  hlav- 
nej karte.  — Keď  si  ho 
niekto  dobre  zapamätal, 
túto  kartu  odlož  a ber 
ostatné  karty  rad-radom 
a zpytuj  sa,  či  sa  na  nich 
nachádza  myslené  číslo. 
Na  ktorých  sa  nachádza, 
tým  kartám  šikovne  v 
mysli  spočítaj  v prvom 
oblôčku  sa  nachádzajúce 
číslo  a „uhádneš"  my- 
slené číslo. 

PROSBA. 

Našich  čitateľov  prosíme,  aby  nám  láskavé 
zaslali  dobré  ľudové  hádanky  i s rozlúštením. 
V budúcom  vydaní  ich  uverejnime.  Adressujte  : 
Knihilačiareh  Tatry  banky  v Rimavskej  Sobote. 


OBJEDNÁVKY  VYBAVUJE  KNÍHTLAČIAREN  TATRY  BANKY 
V RIMAVSKEJ  SOBOTE. 


